นายดนุพรกล่าวต่อว่า แต่ในส่วนของหนังสือดาราเดลี่ ได้ส่งผลกระทบต่อหลายคน หลายฝ่าย ไม่ว่าจะเป็นตัวนางเอกสาว รวมทั้งตนด้วย และที่สำคัญ ได้ไปส่งผลกระทบต่อองค์กรของรัฐ คือกรมประชาสัมพันธ์ ในทำนองที่ว่าใบผู้ประกาศข่าวนั้นสามารถซื้อได้ ซึ่งทำให้กรมประชาสัมพันธ์เสียหาย ซึ่งได้พูดคุยกับผู้ใหญ่ โดยเฉพาะได้คุยกับท่านรองอธิบดีกรมประชาสัมพันธ์ซึ่งได้ยืนยัน ว่าไม่เคยให้สัมภาษณ์ ว่าจะการสอบนางสาวสุวนันท์ เพียงแต่พูดถึงภาพรวมทั่วไป ว่ายังมีนักแสดงหลายคนที่ทำหน้าที่พิธีกร แต่ยังไม่มีใบผู้ประกาศ ก็คงจะต้องดำเนินการให้มาสอบใบผู้ประกาศให้ผู้สื่อข่าวถาม ว่าได้พูดคุยกับทางบรรณาธิการหนังสือฉบับดังกล่าวแล้วหรือไม่บรู๊ค ดนุพร กล่าวว่าได้ติดต่อพูดคุยและชี้แจงข้อเท็จจริงไปแล้ว แต่ได้รับการยืนยันจากหนังสือพิมพ์ดังกล่าว ยืนยันกลับมาว่าทางรองอธิบดีกรมประชาสัมพันธ์ได้พูดถึงกรณีดังกล่าวจริง ซึ่งตนก็ได้บอกไปว่า ได้มีการพูดคุยกับรองอธิบดีเรียบร้อยแล้ว ซึ่งทางรองอธิการบดีได้แถลงข่าวผ่านทางช่อง 11 แล้วเมื่อวันที่ 31 พ.ค. ที่ผ่านมา ว่าไม่มีการพูดอย่างที่ถูกพาดพิงถึงอย่างแน่นอน รวมทั้งจะมีการออกวิทยุของกรมประชาสัมพันธ์ในโอกาสต่อไปด้วย
ใครคือผู้กล่าวต่อหนังสือดาราเดลี่ที่ส่งผลกระทบต่อองค์กรของรัฐ 
ดนุพร